**Tiszavasvári Város Önkormányzata Képviselő-testületének**

**6/2013. (III.25.) önkormányzati rendelete**

**A gyermekjóléti, gyermekvédelmi személyes gondoskodást nyújtó ellátásokról, azok igénybevételéről, valamint a fizetendő térítési díjakról**

A gyermekek védelméről és a gyámügyi igazgatásról szóló 1997. évi XXXI. törvény 29. § (2)-(3) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörébeneljárva - a Szervezeti és Működési Szabályzatról szóló 30/2012.(XII.3.) önkormányzati rendelet 3. melléklet 2.1.49. pontjában meghatározott feladatkörében eljáró Pénzügyi és Ügyrendi Bizottság, a Szervezeti és Működési Szabályzatról szóló 30/2012.(XII.3.) önkormányzati rendelet 3. melléklet. 3.5.1.14. pontjában meghatározott feladatkörében eljáró Szociális és Humán Bizottság véleményének kikérésével − Tiszalök Város Önkormányzat, Rakamaz Város Önkormányzata, Tiszadob Nagyközség Önkormányzata, Tiszanagyfalu Község Önkormányzata, Tiszadada Község Önkormányzata, Tímár Község Önkormányzata, Szabolcs Község Önkormányzata, Szorgalmatos Község Önkormányzata, Tiszaeszlár Község Önkormányzata társult képviselő-testülete döntésének megfelelően a következőket rendeli el:

1. A rendelet hatálya

## 1. § A rendelet hatálya kiterjed

## a) a Tiszavasvári Többcélú Kistérségi Társulásban részt vevő önkormányzatokra, valamint

## b) a Tiszavasvári Többcélú Kistérségi Társulás 2. §-ban meghatározott társulási intézményei 3. §-ban foglalt ellátási területére.

2. § a Tiszavasvári Többcélú Kistérségi Társulás társulási intézményei:

a) **Tiszavasvári Többcélú Kistérségi Társulás Rakamazi Gondozási Központja** (székhelye: 4465 Rakamaz, Arany J. u. 108. sz.),

b) **Tiszavasvári Többcélú Kistérségi Társulás Tiszadobi Családsegítő és Gyermekjóléti Szolgálata** (székhelye: 4456 Tiszadob, Andrássy u. 35. sz.),

c) **Tiszavasvári Többcélú Kistérségi Társulás Tiszalöki Szociális Szolgáltató Központja** (székhelye: 4450 Tiszalök, Kossuth u. 79. sz.),

d) **Tiszavasvári Többcélú Kistérségi Társulás Tiszavasvári Szociális és Egészségügyi Szolgáltató Központja** (székhelye: 4440 Tiszavasvári, Vasvári Pál u. 87. sz.).

e) **Tiszavasvári Többcélú Kistérségi Társulás Tiszavasvári Bölcsődéje** (székhelye:4440 Tiszavasvári, Vöröshadsereg út 10. sz.).

3. § A Tiszavasvári Többcélú Kistérségi Társulás társulási intézményei ellátási területe: Tiszavasvári Város, Tiszadob Nagyközség, Rakamaz Város, Tiszalök Város, Tiszadada Község, Szorgalmatos Község, Tímár Község, Tiszanagyfalu Község, Szabolcs Község, Tiszaeszlár Község közigazgatási területe.

**2. Személyes gondoskodás formái**

4. § (1) **Tiszavasváriban** a személyes gondoskodás keretébe tartozó gyermekjóléti alapellátások:

a) gyermekjóléti szolgáltatás.

b) családok átmeneti otthona, mint gyermekek átmeneti gondozása,

c) bölcsőde, mint gyermekek napközbeni ellátása.

(2) **Rakamazon** a személyes gondoskodás keretébe tartozó gyermekjóléti alapellátás a gyermekjóléti szolgáltatás.

(3) Szorgalmatoson a személyes gondoskodás keretébe tartozó gyermekjóléti alapellátás a gyermekjóléti szolgáltatás.

(4) **Tiszadobon** a személyes gondoskodás keretébe tartozó gyermekjóléti alapellátás a gyermekjóléti szolgáltatás.

(5) **Tiszalökön** a személyes gondoskodás keretébe tartozó gyermekjóléti alapellátása gyermekjóléti szolgáltatás.

(6) **Tiszanagyfaluban** a személyes gondoskodás keretébe tartozó gyermekjóléti alapellátása gyermekjóléti szolgáltatás.

**3. A személyes gondoskodás keretébe tartozó gyermekjóléti alap és szakosított ellátások igénybevétele**

5. § (1) **Tiszavasvári Város Önkormányzata** a személyes gondoskodás keretébe tartozó gyermekjóléti alapellátások közül a családok átmeneti otthonát a Tiszavasvári Többcélú Kistérségi Társulás fenntartásában működő **Tiszavasvári** **Többcélú Kistérségi Társulás Tiszavasvári Szociális és Egészségügyi Szolgáltató Központja** útján, míg a gyermekek napközbeni ellátását a Tiszavasvári Többcélú Kistérségi Társulás fenntartásában működő **Tiszavasvári** **Többcélú Kistérségi Társulás Tiszavasvári Bölcsődéje** útján biztosítja**.**

(2) **Rakamaz Város Önkormányzata** a személyes gondoskodás keretébe tartozó gyermekjóléti alapellátást a Tiszavasvári Többcélú Kistérségi Társulás fenntartásában működő **Tiszavasvári Többcélú Kistérségi Társulás Rakamazi Gondozási Központja** útján biztosítja.

(3) **Tiszadob Nagyközség Önkormányzata** a személyes gondoskodás keretébe tartozó gyermekjóléti alapellátást Tiszavasvári Többcélú Kistérségi Társulás fenntartásában működő **Tiszavasvári Többcélú Kistérségi Társulás Tiszadobi Családsegítő és Gyermekjóléti Szolgálata** útján biztosítja.

(4) **Tiszalök Város Önkormányzata** a személyes gondoskodás keretébe tartozó gyermekjóléti alapellátást a **Tiszavasvári Többcélú Kistérségi Társulás Tiszalöki Szociális Szolgáltató Központja** útján biztosítja.

**(5) Tiszanagyfalu Község** **Önkormányzata** a személyes gondoskodás keretébe tartozó gyermekjóléti alapellátást a Tiszavasvári **Többcélú Kistérségi Társulás Tiszadobi Családsegítő és Gyermekjóléti Szolgálata** útján biztosítja.

(6) **Szorgalmatos Község** **Önkormányzata** a személyes gondoskodás keretébe tartozó gyermekjóléti alapellátást a **Tiszavasvári Többcélú Kistérségi Társulás Tiszadobi Családsegítő és Gyermekjóléti Szolgálata** útján biztosítja.

## 4. Térítési díjak

6. § (1) A gyermekjóléti, gyermekvédelmi személyes gondoskodást nyújtó ellátások térítési díját e rendelet 1. sz. melléklete tartalmazza.

(2) A személyi térítési díj összege kérelemre

1. annak 10-40%-ig terjedő mértékével csökkenthető, ha a családban az egy főre jutó jövedelem az öregségi nyugdíj mindenkori legkisebb összegét nem haladja meg,
2. illetve elengedhető maximum 3 hónapra, amennyiben a közüzemi, illetve a gyógyszerköltségek kifizetése után az egy főre jutó jövedelem az öregségi nyugdíj mindenkori legkisebb összegének 50%-át nem haladja meg.

(3) Közüzemi és gyógyszerköltség alatt a térítési díj elengedése iránti kérelem beadását megelőző 3 hónap gáz-, villany-, és vízfogyasztásának, lakáscélú hiteltartozás törlesztőrészletének, és a rendszeresen fogyasztott - háziorvos által igazolt - gyógyszerek közgyógyellátáson kívüli térítési díjának kiadásait kell figyelembe venni.

## 5. Záró rendelkezések

7.§ (1) Ez a rendelet 2013. május 1. napján lép hatályba.

(2) Hatályát veszti a gyermekjóléti, gyermekvédelmi személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 9/2012. (II.29.) önkormányzati rendelet.

Tiszavasvári, 2013. március 21.

**Dr. Fülöp Erik Bundáné Badics Ildikó**

**polgármester jegyző**

**A rendelet kihirdetve: 2013. március 25.**

**Bundáné Badics Ildikó**

**j e g y z ő**

1.melléklet a 6/2013. (III.25.) önkormányzati rendelethez

**A Tiszavasvári Többcélú Kistérségi Társulás által fenntartott intézményekben alkalmazandó térítési díjakról**

1.**Tiszavasvári Többcélú Kistérségi Társulás Szociális és Egészségügyi Szolgáltató Központja**

1.1. **Családok átmeneti otthona:** **22.050, - Ft/hó**

(A szolgáltatás szociális ellátás keretében történik, mely ÁFA mentes.)

2.**Tiszavasvári Bölcsőde**

2.1. A gyermekétkeztetésért fizetendő intézményi térítési díj napi összege ÁFA nélkül:

**185, - Ft**

**A gyermekjóléti, gyermekvédelmi személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 6/2013. (III.25.) önkormányzati rendelet indokolása**

**1. Általános indokolás**

E rendelet megalkotását a **személyes gondoskodás körébe tartozó térítési díjak rendeletbe foglalásával kapcsolatos felhatalmazás változása teszi szükségessé.**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. § (3) bekezdésében foglaltak alapján, ha önkormányzati társulás vagy többcélú kistérségi társulás gyermekjóléti, gyermekvédelmi ellátást nyújt, akkor a társulási megállapodásban erre kijelölt települési önkormányzat - a társulási megállapodásban meghatározottak szerint - a nyújtott ellátásokról, azok igénybevételéről és a fizetendő térítési díjakról rendeletet alkot.

A **Tiszavasvári Többcélú Kistérségi Társulás Társulási Tanácsa** a 16/2012. (II.15.) számú határozatával a rendelet megalkotására **Tiszavasvárit jelölte ki.**

A TITKIT Társulási Tanácsa a 21/2013. (III.18.) számú döntésével elfogadta az intézményi térítési díjakat.

### Részletes indokolás

1. **§-hoz**

* Tiszavasvári Város Önkormányzat kötelező- és nem kötelező gyermekjóléti feladatait **a Tiszavasvári Többcélú Kistérségi Társuláson (a továbbiakban: TITKIT), mint fenntartón keresztül biztosítja. A TITKIT döntéseit határozattal hozza meg, rendeletalkotásra nem jogosult.** A fenntartó által intézményein keresztül biztosított ellátások vonatkozásában megállapított **térítési díjakat** így a **társulási tanács határozattal elfogadja, de a jogszabály alapján kötelező rendeletalkotási hatáskörrel** a társulás döntéshozó szerve, **társulási tanácsa által** a társulási megállapodásban **kijelölt önkormányzat a jogosult.** A **kijelölt önkormányzat 2012. évtől így kistérségi szinten alkot rendeletet. A képviselő-testület feladata a rendeletalkotás a tanácsi határozat tartalma szerint. Mindezek alapján a határozatnak és a rendeletnek összhangban állónak kell lennie. Korábban a társulási tanács határozata alapján minden települési önkormányzat maga alkotta meg rendeletét** a saját intézményében alkalmazott térítési díjak vonatkozásában.

**A társulási megállapodás módosítása 2012. évben megtörtént, a települések elfogadták azt -** aTöbbcélú Kistérségi Társulás Társulási Tanácsa a 16/2012. (II.15.) számú határozatával a rendelet megalkotására **Tiszavasvárit jelölte ki -, így Tiszavasvári Város Önkormányzata Képviselő-testülete felhatalmazást kapott a kistérségi szinten egységes rendelet megalkotására.**

A rendelet a kistérség azon településeit érinti, amelyek szociális ellátást a kistérség fenntartásában lévő intézmények által biztosítanak, de az ellátási területet tekintve valamennyi kistérségi település érintett a rendelettel.

2012. évtől a **rendeletalkotásra kijelölt önkormányzat képviselő-testülete** a Gyvt-ben kapott felhatalmazás alapján a gyermekjóléti, gyermekvédelmi személyes gondoskodás keretében ellátásban részesülők vonatkozásában, **más önkormányzat közigazgatási területén élőkre is kötelező erővel állapíthatja meg a térítési díjat.**

A Gyvt. 29. § (3) bekezdésében foglaltak szerint az önkormányzati **társulás azoknak az ellátásoknak a vonatkozásában alkot rendeletet**, **melyek tekintetében gyermekjóléti, gyermekvédelmi ellátást nyújt.**

**Az iskolák, óvodák, nem gyermekjóléti-, hanem oktatási-, nevelési intézmények.** Rendeleti szintű szabályozást igényel azonban - a Gyvt. 151. §-a alapján - az oktatási-, nevelési intézményekben történő gyermekétkeztetés is, mint gyermekjóléti ellátás. Mivel azonban az iskolák, óvodák nem kistérségi fenntartásúak így azok vonatkozásában a térítési díj meghatározása a települési rendeletben kerül továbbra is meghatározásra.

A 2012. évi módosítás indoka az volt, hogy a gyakorlatban jelentkező társulási döntéshozatali problémákat orvosolja, és elősegítse az egységes jogalkalmazást a társulások körében.

A társulási megállapodásban erre kijelölt **önkormányzat a társulási megállapodásban meghatározottak szerint rendeletet alkot.**

A Gyvt. 29. § (3) bekezdésében foglaltak alapján **különválik** a gyermekjóléti személyes gondoskodást nyújtó ellátások térítési díjának **települési szintű** szabályozása a **kistérségi fenntartású intézmények által biztosított ellátások térítési díjának szabályozásától.**

A Gyvt. 151. §-ában foglaltak alapján eddig valamennyi települési rendelet szabályozta a bölcsődék, óvodák, iskolák stb. térítési díjait.

* **A felhatalmazást adó jogszabályhely tekintetében 2013. január 1. napján hatályba lépő módosítás kapcsán felmerülő problémák:**

(3) **Ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban erre kijelölt települési önkormányzat** - a társulási megállapodásban meghatározottak szerint - a nyújtott ellátásokról, azok igénybevételéről és **a fizetendő térítési díjakról rendeletet alkot.**”

Az egyes szakosított szociális és gyermekvédelmi szakellátási intézmények állami átvételéről és egyes törvények módosításáról szóló **2012. évi CXCII. törvény módosította az Szt. 92. § (1) bekezdés b) pontját, az alábbiak szerint:**

**„75. §** (1) **Hatályát veszti** a Gyvt.

*a)* 29. § (3) bekezdésében a „**vagy többcélú kistérségi társulás” szövegrész**,…”

A 2012. évi CXCII. törvény **11. § (1), valamint (3) bekezdései értelmében:**

(1) Ez a törvény - a (2)-(4) bekezdésben foglalt kivétellel - a kihirdetését követő napon lép hatályba.

(3) A 13-16. §, a 18-25. §, a 29-30. §, a 37-38. §, a 46. §, a 65-68. §, a 70-72. §, a **75. § (1)** bekezdése, a 76. § (1) bekezdése és a 78-82. § **2013. január 1-jén lép hatályba.**

**Fentiek alapján a jogszabály 2013. január 1. napjától a „többcélú kistérségi társulás” helyett az „önkormányzati társulás” megjelölést tartalmazza.**

Ezért merült fel a kérdés, hogy alkothat-e rendeletet a képviselő-testületet konkrét jogszabályi felhatalmazás nélkül a témában. Az önkormányzati társulás megjelölés ugyanis az új Mötv. szerinti társulási formára utal. A többcélú kistérségi társulásokról szóló törvényt 2013. január 1. napjával hatályon kívül helyezték. A társulások ugyan 2013. június 30. napjáig tovább működhetnek, de mögöttes joganyag nem szabályozza tevékenységüket, és mivel ilyen formában 2013. január 1. napjától nincs szabályozás a többcélú kistérségi társulásra, ugyanezen időponttól az Sztv. is harmonizálásra került.

**A TITKIT hatályos társulási megállapodása alapján a rendelet megalkotására kijelölés alapján továbbra is Tiszavasvári Város Önkormányzata Képviselő-testülete jogosult. (**A Tiszavasvári Többcélú Kistérségi Társulás Társulási Tanácsa a 16/2012. (II.15.) számú határozatával a rendelet megalkotására **Tiszavasvárit jelölte ki. A rendeletalkotás a társulási megállapodáson alapszik. A társulási megállapodás módosításához a részt vevő képviselő-testületek mindegyikének minősített többséggel hozott döntése szükséges.**

A rendelet a kistérség azon településeit érinti, amelyek gyermekjóléti ellátást a kistérség fenntartásában lévő intézmények által biztosítanak, de az ellátási területet tekintve valamennyi kistérségi település érintett a rendelettel.**)**

Tekintettel a levezetett jogszabályváltozásra egyeztetést folytattam le a **Szabolcs-Szatmár-Bereg Megyei Kormányhivatallal, melynek értelmében a rendeletet Tiszavasvári Város Önkormányzata Képviselő-testülete megalkothatja.**

**2 -6. §-hez**

A rendelet az Gyvt-ben foglaltakra tekintettel készült, amely jogszabályhely egyértelműen meghatározza a rendelet kötelező tartalmi elemeit, figyelembe véve a jogszabályszerkesztésről szóló törvényben foglaltakat, melynek értelmében **a magasabb szintű jogszabályban – ez esetben Szt. – szabályozott kérdések rendeleti szinten nem ismételhetőek.**

**Mindezek alapján az ellátások igénybe vételének módja, formája, az ellátás megszűnésének és megszüntetésének esetkörei, térítési díj fizetésére kötelezettek köre, megállapodás tartalmi elemei törvényben szabályozott elemek, a rendeletben nem kerültek szabályozásra.**

**7.-§-hoz**

E rendelet a **Magyarország Gazdasági stabilitásáról szóló 2011. évi CXCIV. törvény, 32. §-ában** foglaltak értelmében 2013. május 1. napjával lép hatályba.